ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତର ସକ୍ରିୟ ମାମଲା 2.81 ଲକ୍ଷ ରହିଛି, ଯାହାକି
ବର୍ତ୍ତମାନ ମୋଟ ମାମଲାର ମାତ୍ର 2.78 ପ୍ରତିଶତ
ସମୁଦାୟ ଆରୋଗ୍ୟ ସଂଖ୍ୟା 0.97 କୋଟି ରୁ ଅଧିକ
ଭାରତର ସକ୍ରିୟ ମାମଲା ମୋଟ ମାମଲାର ମାତ୍ର 2.78% ରହିଛି ।
ଦେଶରେ ସକ୍ରିୟ ମାମଲା ସଂଖ୍ୟା ହ୍ରାସ ପାଇବାରେ ଲାଗିଛି । ଆଜି ଏହା 2,81,919ରେ ପହଞ୍ଚିଛି ।
ଗତ 28 ଦିନର ଧାରାକୁ ଜାରି ରଖି, ଗତ 24 ଘଣ୍ଟା ମଧ୍ୟରେ ଦୈନିକ ନୂତନ ମାମଲା ଅପେକ୍ଷା ଦୈନିକ ସୁସ୍ଥତା ହାର ବୃଦ୍ଧି ପାଇବାର ରିପୋର୍ଟ ନଜରକୁ ଆସିଛି ।
ଭାରତରେ ଗତ 24 ଘଣ୍ଟା ମଧ୍ୟରେ 23,067 ଜଣଙ୍କ କୋଭିଡ ପଜିଟିଭ ଥିବା ଜଣାପଡିଛି । ଏହି ସମୟ ମଧ୍ୟରେ 24,661 ଜଣ ନୂତନ ଭାବେ ଆରୋଗ୍ୟ ଲାଭ କରିଛନ୍ତି । ଗତ 24 ଘଣ୍ଟା ମଧ୍ୟରେ ମୋଟ ସକ୍ରିୟ ମାମଲାରେ 1,930 ସଂଖ୍ୟକ ମାମଲା ହ୍ରାସ ପାଇଛି ।
ଅନ୍ୟାନ୍ୟ ଦେଶ ତୁଳନାରେ ଭାରତରେ ପ୍ରତି ମିଲିୟନ ଜନସଂଖ୍ୟାରେ ସର୍ବନିମ୍ନ ମାମଲା  ରହିଛି । ପ୍ରତି ମିଲିୟନ ଜନସଂଖ୍ୟାରେ ବିଶ୍ଵରେ ହାରାହାରି ମାମଲା ହେଉଛି 9,931 ।
ଭାରତର ଆରୋଗ୍ୟ ହାର ଆଜି 95.77% କୁ ବୃଦ୍ଧି ପାଇଛି । ସମୁଦାୟ ଆରୋଗ୍ୟ ମାମଲା ଆଜି 0.97 କୋଟି  ରେ ପହଞ୍ଚିଛି । ଆରୋଗ୍ୟ ଏବଂ ସକ୍ରିୟ ମାମଲା ମଧ୍ୟରେ ବ୍ୟବଧାନ କ୍ରମାଗତ ଭାବରେ ବଢିବାରେ ଲାଗିଛି ଏବଂ ବର୍ତ୍ତମାନ ଏହା 94,35,915 ରହିଛି ।
ନୂତନ ଆରୋଗ୍ୟ ମାମଲାର 75.86% ଦଶଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ଆସିଛି ।
କେରଳରୁ 4,801 ଜଣ କୋଭିଡ ସଂକ୍ରମଣରୁ ଆରୋଗ୍ୟ ଲାଭ କରିଥିବା ବେଳେ ମହାରାଷ୍ଟ୍ରରୁ 3,171 ଜଣ ସୁସ୍ଥ ହୋଇଥିବା ରେକର୍ଡ ହୋଇଛି । ସେହିଭଳି ପଶ୍ଚିମବଙ୍ଗରୁ ଦୈନିକ ଆଉ 2,054 ଜଣ ସୁସ୍ଥ ହୋଇଥିବା ଜଣାଯାଇଛି ।
ଦଶଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ 77.38 ପ୍ରତିଶତ ନୂତନ ସଂକ୍ରମିତ ମାମଲା ଯୋଡି ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ କେରଳ 5,177 ନୂତନ ମାମଲା ପଞ୍ଜିକୃତ କରିଛି । ସେହିଭଳି ମହାରାଷ୍ଟ୍ରରୁ ଗତକାଲି ଆଉ 3,580 ନୂତନ ମାମଲା ଆସିଥିବା ବେଳେ ପଶ୍ଚିମବଙ୍ଗରୁ 1,590 ଟି ନୂଆ ମାମଲା ଆସିଛି ।
ଗତ 24 ଘଣ୍ଟା ମଧ୍ୟରେ 336 ଜଣଙ୍କ ମୃତ୍ୟୁ ହୋଇଛି । ସେମାନଙ୍କ ମଧ୍ୟରୁ 81.55% ଦଶଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ଆସିଛନ୍ତି ।
ରିପୋର୍ଟ ହୋଇଥିବା 26.48% ଅର୍ଥାତ 89 ଜଣଙ୍କର ମୃତ୍ୟୁ ମହାରାଷ୍ଟ୍ରରୁ ହୋଇଥିବା ଦର୍ଶାଯାଇଛି । ଦିଲ୍ଲୀରେ ମଧ୍ୟ 37 ଜଣଙ୍କର ମୃତ୍ୟୁ ଘଟିଥିବା ବେଳେ ପଶ୍ଚିମବଙ୍ଗରେ 32 ଜଣଙ୍କର ନୂତନ ଭାବେ ମୃତ୍ୟୁ ହୋଇଥିବା ସୂଚନା ମିଳିଛି ।
ଯେତେବେଳେ ବିଶ୍ଵ ସ୍ତରରେ ତୁଳନା କରାଯାଏ, ଭାରତରେ ପ୍ରତି ମିଲିୟନ ଜନସଂଖ୍ୟାରେ ସର୍ବନିମ୍ନ ମୃତ୍ୟୁହାର ରହିଛି  । ଭାରତର ମୃତ୍ୟୁ ହାର ବର୍ତ୍ତମାନ 1.45% ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରତିରକ୍ଷା ମନ୍ତ୍ରଣାଳୟଙ୍କ ଦ୍ୱାରା ସାମରିକ ଦୃଷ୍ଟିରୁ ଗୁରୁତ୍ୱପୂର୍ଣ୍ଣ ୯୨୮ ଲାଇନ ରିପ୍ଲେସମେଣ୍ଟ ୟୁନିଟ/ଉପ-ପ୍ରଣାଳୀ/ଯନ୍ତ୍ରପାତିର ଚତୁର୍ଥ ସକାରାତ୍ମକ ସ୍ୱଦେଶୀକରଣ ସୂଚୀକୁ ମଞ୍ଜୁରୀ ପ୍ରଦାନ
ଏହାକୁ ପ୍ରତିରକ୍ଷା କ୍ଷେତ୍ରରେ ସକାରାତ୍ମକ ବିକାଶ ବୋଲି କହିଲେ ପ୍ରଧାନମନ୍ତ୍ରୀ
କେନ୍ଦ୍ର ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହ ଏକ ଟ୍ୱିଟରେ ସୂଚନା ଦେଇଛନ୍ତି ସାମରିକ ଦୃଷ୍ଟିରୁ ଗୁରୁତ୍ୱପୂର୍ଣ୍ଣ ୯୨୮ ଲାଇନ ରିପ୍ଲେସମେଣ୍ଟ ୟୁନିଟ/ଉପ-ପ୍ରଣାଳୀ/ଯନ୍ତ୍ରପାତିର ଚତୁର୍ଥ ସକାରାତ୍ମକ ସ୍ୱଦେଶୀକରଣ ସୂଚୀକୁ ମଞ୍ଜୁରୀ ପ୍ରଦାନ କରାଯାଇଛି । ଏହି ସୂଚୀରେ ଉନ୍ନତ ମାନର ଉପକରଣ ଓ ଯନ୍ତ୍ରପାତି ସାମିଲ ରହିଛି । ଏହାକୁ ଆମଦାନୀ କରାଯାଇଥିଲେ ୭୧୫ କୋଟି ଟଙ୍କା ଖର୍ଚ୍ଚ ହୋଇଥାନ୍ତା ।
ଶ୍ରୀ ରାଜନାଥ ସିଂହଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ପ୍ରତିରକ୍ଷା କ୍ଷେତ୍ର ପାଇଁ ଏକ ସକାରାତ୍ମକ ବିକାଶ । ଏହା ଆତ୍ମନିର୍ଭର ଭାରତ ପାଇଁ ଆମ ସଂକଳ୍ପକୁ ମଜବୁତ କରିବା ସହ ସ୍ଥାନୀୟ ଉଦ୍ୟୋଗୀ ପ୍ରତିଭାଙ୍କୁ ପ୍ରୋତ୍ସାହିତ କରିବ ।”
ଅଧିକ ବିବରଣୀ ପାଇଁ;
https://pib.gov.in/PressReleasePage.aspx?PRID=1923971
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର ପୂର୍ବତନ ମୁଖ୍ୟ ବିଚାରପତି ଶ୍ରୀ ଏଏମ ଅହମଦୀଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ପୂର୍ବତନ ମୁଖ୍ୟ ବିଚାରପତି ଶ୍ରୀ ଏଏମ ଅହମଦୀଙ୍କ ବିୟୋଗରେ ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଭାରତର ପୂର୍ବତନ ମୁଖ୍ୟ ବିଚାରପତି ଶ୍ରୀ ଏଏମ ଅହମଦୀ ଜୀଙ୍କ ବିୟୋଗରେ ଦୁଃଖିତ । ଜଣେ ଅଧିବକ୍ତା ଏବଂ ନ୍ୟାୟାଧୀଶ ଭାବେ ତାଙ୍କ କ୍ୟାରିୟର ବେଶ ନିଆରା ଥିଲା । ଆମ ନ୍ୟାୟପାଳିକାକୁ ଅଧିକ ପ୍ରଭାବଶାଳୀ କରିବାରେ ତାଙ୍କ ଅବଦାନ ଉଲ୍ଲେଖନୀୟ ଥିଲା । ତାଙ୍କ ପରିବାର ପ୍ରତି ସମବେଦନା । ତାଙ୍କ ଆତ୍ମାର ସଦଗତି ହେଉ ।”
SR
(
ଇସ୍ପାତ ମନ୍ତ୍ରଣାଳୟ
ଓଡ଼ିଶାର ଇସ୍ପାତ କମ୍ପାନୀଙ୍କ ସହିତ କେନ୍ଦ୍ରମନ୍ତ୍ରୀଙ୍କ ଆଲୋଚନା
ଇସ୍ପାତ ଉତ୍ପାଦନରେ ଓଡ଼ିଶା ଏକ ଅଗ୍ରଣୀ ରାଜ୍ୟ: ରାମ ଚନ୍ଦ୍ର ପ୍ରସାଦ ସିଂ
ଇସ୍ପାତ ମନ୍ତ୍ରଣାଳୟ ଓଡିଶାର ଇସ୍ପାତ କମ୍ପାନୀଗୁଡିକ ସହିତ ଏକ ମତ ବିନିମୟ କାର୍ଯ୍ୟକ୍ରମର ଆୟୋଜନ କରିଛନ୍ତି। ଆଜି ଭୁବନେଶ୍ୱରରେ ଆୟୋଜିତ ଏହି କାର୍ଯ୍ୟକ୍ରମରେ କେନ୍ଦ୍ର ଇସ୍ପାତ ମନ୍ତ୍ରୀ ଶ୍ରୀ ରାମ ଚନ୍ଦ୍ର ପ୍ରସାଦ ସିଂ ମୁଖ୍ୟ ଅତିଥି ଭାବେ ଯୋଗ ଦେଇଥିଲେ । ଏଥିରେ ଓଡ଼ିଶାରେ ଥିବା ପ୍ରାଥମିକ ଓ ଦ୍ବିତୀୟକ ଇସ୍ପାତ କମ୍ପାନୀର ପ୍ରତିନିଧି ମାନେ ଅଂଶଗ୍ରହଣ କରିଥିଲେ । ଇସ୍ପାତ କ୍ଷେତ୍ରରେ ଦେଖା ଦେଉଥିବା ଆହ୍ବାନ ଗୁଡ଼ିକୁ କମ୍ପାନୀ ଅଧିକାରୀମାନେ ଉପସ୍ଥାପନ କରିଥିଲେ, ଯେଉଁଥିରେ ଏହି ଶିଳ୍ପ ପାଇଁ ଏକ ଉତ୍ତମ ପରିସଂସ୍ଥାନ ବିଶେଷ ଭାବରେ ପୁଞ୍ଜି, କଞ୍ଚାମାଲ ଯୋଗାଣ, ଯୋଗାଯୋଗ ସୁବିଧା ଓ ଦ୍ବିତୀୟକ କମ୍ପାନୀ ଗୁଡ଼ିକ ପାଇଁ ସହାୟତା ଅନ୍ତର୍ଭୁକ୍ତ ଥିଲା |
ଏହି ଅଧିବେଶନକୁ ସମ୍ବୋଧନ କରି ମନ୍ତ୍ରୀ ଶ୍ରୀ ସିଂ ଇସ୍ପାତ ଉତ୍ପାଦନରେ ଓଡ଼ିଶା ଏକ ଅଗ୍ରଣୀ ରାଜ୍ୟ ବୋଲି କହିଛନ୍ତି । ୱାର୍ଲ୍ଡ ସ୍କିଲ୍ ସେଣ୍ଟର, ଭୁବନେଶ୍ୱର ଭଳି ଅନୁଷ୍ଠାନ ମାଧ୍ୟମରେ ଓଡ଼ିଶା ସରକାର ଦକ୍ଷତା ବିକାଶ ଉପରେ ସଠିକ୍ ଧ୍ୟାନ ଦେଇଛନ୍ତି ଯାହାକି ବର୍ତ୍ତମାନ ସମୟରେ ସବୁଠାରୁ ଅଧିକ ଗୁରୁତ୍ବପୂର୍ଣ୍ଣ। ଓଡ଼ିଶାରେ ମଧ୍ୟ ଖଣିଜ, ପ୍ରାକୃତିକ ସମ୍ପଦ, ପରିବହନ ସୁବିଧା ତଥା ପର୍ଯ୍ୟାପ୍ତ ବିଦ୍ୟୁତ ଶକ୍ତି ରହିଛି, ଯାହାକି ଓଡ଼ିଶାକୁ ଏକ ଉତ୍କୃଷ୍ଟ ନିବେଶ ସ୍ଥାନରେ ପରିଣତ କରିଛି ବୋଲି ସେ କହିଛନ୍ତି । ମନ୍ତ୍ରୀ ଆହୁରି ମଧ୍ୟ କହିଛନ୍ତି ଯେ, ସରକାରଙ୍କ ବିଭିନ୍ନ କାର୍ଯ୍ୟକ୍ରମ ତଥା ଯୋଜନା ଯେପରିକି ଗତିଶକ୍ତି ମାଷ୍ଟରପ୍ଲାନ ଦ୍ବାରା ଇସ୍ପାତ ବ୍ୟବହାର ବୃଦ୍ଧି ପାଇବ, ଯେଉଁଥିରେ ଦ୍ବିତୀୟକ ଇସ୍ପାତ କ୍ଷେତ୍ରର ଅବଦାନ ବହୁତ ଅଧିକ ହେବ। ଏହି କ୍ଷେତ୍ରର ବିକାଶ ପାଇଁ ଏକ ସ୍ୱତନ୍ତ୍ର ଯୋଜନା ପ୍ରସ୍ତୁତ ହେଉଛି ବୋଲି ମଧ୍ୟ ସେ ସୂଚନା ଦେଇଥିଲେ ।
ମନ୍ତ୍ରଣାଳୟର ଅଧିକାରୀମାନେ ଗୁରୁତ୍ୱାରୋପ କରି କହିଛନ୍ତି ଯେ ଇସ୍ପାତ ଶିଳ୍ପ ସମସ୍ୟାର ସମାଧାନ ପାଇଁ ସରକାର ସକ୍ରିୟ ଭାବରେ ସମସ୍ତ ପଦକ୍ଷେପ ନେଉଛନ୍ତି ଏବଂ ଏହି ଉଦ୍ୟୋଗରେ ବିଶେଷ ଭାବରେ ଦ୍ବିତୀୟକ ଇସ୍ପାତ କମ୍ପାନୀଗୁଡିକର ପ୍ରଗତିରେ ବାଧା ସୃଷ୍ଟି କରୁଥିବା ନିର୍ଦ୍ଦିଷ୍ଟ ବିଷୟ ଉପରେ ମତାମତ ଏବଂ ପରାମର୍ଶକୁ ସ୍ୱାଗତ କରିଛନ୍ତି।
ଏହି ମତ ବିନିମୟ କାର୍ଯ୍ୟକ୍ରମରେ ଓଡ଼ିଶାର ବିଭିନ୍ନ ଇସ୍ପାତ କମ୍ପାନୀ ଗୁଡିକର ପ୍ରତିନିଧି ଏବଂ ଇସ୍ପାତ ମନ୍ତ୍ରଣାଳୟ ଓ ରାଷ୍ଟ୍ରାୟତ ଉଦ୍ୟୋଗର ବରିଷ୍ଠ ଅଧିକାରୀମାନେ ଅଂଶଗ୍ରହଣ କରିଥିଲେ ।
BS
(Visitor Counter : 120
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାବୁ ଜଗଜୀବନ ରାମଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ
ବାବୁ ଜଗଜୀବନ ରାମଙ୍କ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି ।
“ଗରିବ, ବଞ୍ଚିତ ଏବଂ ପୀଡିତଙ୍କ ଅଧିକାର ଲାଗି ସର୍ବଦା ଲଢେଇ କରୁଥିବା ବାବୁ ଜଗଜୀବନ ରାମଙ୍କ ଜୟନ୍ତୀରେ ତାଙ୍କୁ ବିନମ୍ର ଶ୍ରଦ୍ଧାଞ୍ଜଳି,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡ. ଏପିଜେ ଅବଦୁଲ କଲାମ ଜୟନ୍ତୀରେ ତାଙ୍କୁ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ
ପୂର୍ବତନ ପ୍ରଧାନମନ୍ତ୍ରୀ ଡ. ଏପିଜେ ଅବଦୁଲ କଲାମଙ୍କୁ ତାଙ୍କ ଜନ୍ମ ଦିନରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶ୍ରଦ୍ଧାଞ୍ଜଳି ଜଣାଇଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି, ‘ଡ. କଲାମଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି । ବୈଜ୍ଞାନିକ ଭାବେ ହେଉ, କିମ୍ବା ଦେଶର ରାଷ୍ଟ୍ରପତି ଭାବେ ହେଉ ଦେଶର ବିକାଶ ଦିଗରେ ତାଙ୍କ ଅବଦାନକୁ ଭାରତ କେବେ ବି ଭୁଲି ପାରିବନାହିଁ । କୋଟି କୋଟି ଲୋକଙ୍କୁ ତାଙ୍କର ଜୀବନ ଯାତ୍ରା ପ୍ରେରଣା ଦେଉଛି’ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏଲପିଜି ସିଲିଣ୍ଡର ଦର ହ୍ରାସ କଲେ କେନ୍ଦ୍ର ସରକାର
ଗ୍ୟାସ ଦର ହ୍ରାସ ଆମ ଭଉଣୀମାନଙ୍କ ଜୀବନଧାରଣମାନ ଉନ୍ନତ କରିବ- ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଗ୍ରାହକମାନଙ୍କ ଏଲପିଜି ସିଲିଣ୍ଡର ପିଛା ଦର ୨୦୦ ଟଙ୍କା ହ୍ରାସ କରି ଏକ ସାହସିକ ପଦକ୍ଷେପ ନେଇଛନ୍ତି
ପ୍ରଧାମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗ୍ୟାସ ସିଲିଣ୍ଡର ପିଛା ମୂଲ୍ୟ ଦୁଇଶହ ଟଙ୍କା ଲେଖାଏଁ ହ୍ରାସ କରିବାକୁ ନିଷ୍ପତ୍ତି ନେଇଛନ୍ତି। ଏହା ୩୩ କୋଟି ସଂଯୋଗ ନେଇଥିବା ସମସ୍ତ ଏଲପିଜି ଗ୍ରାହକଙ୍କ ନିମନ୍ତେ ଲାଗୁ ହେବ।
ରକ୍ଷା ବନ୍ଧନ ଭଳି ପର୍ବରେ ଆମ ପରିବାରରେ ସୁଖ ଶାନ୍ତି ବୃଦ୍ଧି କରିବା ଆବଶ୍ୟକ ବୋଲି ଶ୍ରୀ ମୋଦୀ କହିଛନ୍ତି।
ପ୍ରଧାନମନ୍ତ୍ରୀ ଉଜ୍ଜ୍ବଳା ଯୋଜନା ଅଧିନସ୍ତ ଗ୍ରାହକମାନେ ସିଲିଣ୍ଡର ପିଛା ପାଉଥବା ଦୁଇ ଶହ ଟଙ୍କାର ରିହାତି ପୂର୍ବ ଭଳି ପାଇବେ।
ସରକାର ମଧ୍ୟ ୭୫ ଲକ୍ଷ ଅତିରିକ୍ତ ପ୍ରଧାନମନ୍ତ୍ରୀ ଉଜ୍ଜ୍ବଳା ସଂଯୋଗ ଅନୁମୋଦନ କରିଛନ୍ତି। ଏହା ଫଳରେ ପ୍ରଧାନମନ୍ତ୍ରୀ ଉଜ୍ଜ୍ବଳା ଯୋଜନା ହିତାଧିକାରୀଙ୍କ ସଂଖ୍ୟା ୧୦.୩୫ କୋଟିକୁ ବୃଦ୍ଧି ପାଇବ।
କେନ୍ଦ୍ର ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରୀ ଶ୍ରୀ ହରଦୀପ ସିଂହ ପୁରୀଙ୍କ ଏକ୍ସ ଜବାବରେ ପ୍ରଧାନମନ୍ତ୍ରୀ ଏକ୍ସରେ ଲେଖିଛନ୍ତି।
“ରକ୍ଷାବନ୍ଧନ ଦିନ ପରିବାରରେ ଖୁସୀ ବୃଦ୍ଧି କରିବାର ଦିନ। ଗ୍ୟାସ ଦର ହ୍ରାସ ଯୋଗୁ ମୋ ଭଉଣୀମାନଙ୍କ ସୁବିଧା ହେବା ସହ ସେମାନଙ୍କ ଜୀବନ ମଧ୍ୟ ସହଜ ହେବ। ମୋର ପ୍ରତ୍ୟେକ ଭଉଣୀ ଖୁସୀରେ ରହନ୍ତୁ, ସୁସ୍ଥ ରହନ୍ତୁ, ସୁଖୀ ରହନ୍ତୁ। ଈଶ୍ବରଙ୍କ ନିକଟରେ ଏତିକି କାମନା।”
SM/MB
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଲଫାବେଟ୍ ଇଙ୍କ୍ ଏବଂ ଗୁଗଲ ସିଇଓ ସୁନ୍ଦର ପିଚାଇଙ୍କୁ ଭେଟିଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୱାଶିଂଟନ୍ ଡିସିରେ ୨୦୨୩ ଜୁନ୍ ୨୩ରେ ଆଲଫାବେଟ୍ ଇଙ୍କ୍ ଏବଂ ଗୁଗଲ ସିଇଓ ସୁନ୍ଦର ପିଚାଇଙ୍କୁ ଭେଟିଛନ୍ତି ।
ଆର୍ଟିଫିସିଆଲ ଇଣ୍ଟେଲିଜେନ୍ସ, ଫିନ୍ଟେକ୍, ସାଇବର ସିକ୍ୟୁରିଟି ଉତ୍ପାଦ ଏବଂ ସେବା ସମେତ ଭାରତରେ ମୋବାଇଲ ଉତ୍ପାଦନ କ୍ଷେତ୍ରରେ ଅଧିକ ସହଯୋଗ ନିମନ୍ତେ ପ୍ରଧାନମନ୍ତ୍ରୀ ଶ୍ରୀ ପିଚାଇଙ୍କୁ ଆମନ୍ତ୍ରଣ କରିଥିଲେ ।
ଭାରତରେ ଅନୁସନ୍ଧାନ ଏବଂ ବିକାଶ ଓ ଦକ୍ଷତା ବିକାଶକୁ ବୃଦ୍ଧି ନିମନ୍ତେ ଗୁଗଲ ଏବଂ ଶିକ୍ଷା ଅନୁଷ୍ଠାନଗୁଡ଼ିକ ମଧ୍ୟରେ ସହଯୋଗ ଉପରେ ମଧ୍ୟ ପ୍ରଧାନମନ୍ତ୍ରୀ ଏବଂ ଶ୍ରୀ ପିଚାଇ ଆଲୋଚନା କରିଥିଲେ ।
SR
(
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ସ୍ୱାଧୀନତା ଦିବସ ୨୦୨୨ ଉପଲକ୍ଷେ ୧୦୮୨ ପୁଲିସ କର୍ମୀଙ୍କୁ ମିଳିଲା ପଦକ
ଓଡ଼ିଶାର ୨ ପୁଲିସ କର୍ମୀଙ୍କୁ ସାହସିକତା ପାଇଁ ପୁଲିସ ପଦକ
ବିଶିଷ୍ଟ ସେବା ପାଇଁ ରାଷ୍ଟ୍ରପତି ପୁଲିସ ପଦକ ପାଇଲେ ଓଡ଼ିଶାର ୨ ପୁଲିସ ଅଧିକାରୀ
୧୧ ଜଣ ଓଡ଼ିଶା ପୁଲିସ କର୍ମୀଙ୍କୁ ଉଲ୍ଲେଖନୀୟ ସେବା ପାଇଁ ପୁଲିସ ପଦକ
ସ୍ୱାଧୀନତା ଦିବସ, ୨୦୨୨ ଉପଲକ୍ଷେ ଦେଶର ମୋଟ୍ ୧୦୮୨ ଜଣ ପୁଲିସ କର୍ମୀଙ୍କୁ ପଦକ ପ୍ରଦାନ କରାଯାଇଛି ।
୩୪୭ ଜଣ ପୁଲିସ କର୍ମୀଙ୍କୁ ସାହସିକତା ପୁରସ୍କାର ପ୍ରଦାନ କରାଯାଇଥିବା କେନ୍ଦ୍ର ସ୍ୱରାଷ୍ଟ୍ର ମନ୍ତ୍ରଣାଳୟ ପକ୍ଷରୁ ଘୋଷଣା କରାଯାଇଛି ।
ଅନ୍ୟପକ୍ଷରେ ବିଶିଷ୍ଟ ସେବା ପାଇଁ ୮୭ ଜଣ ପୁଲିସ କର୍ମୀଙ୍କୁ ରାଷ୍ଟ୍ରପତି ପୁଲିସ ପଦକ ପ୍ରଦାନ କରାଯାଇଛି । ସେହିପରି ୬୪୮ ଜଣ ପୁଲିସ କର୍ମୀଙ୍କୁ ଉଲ୍ଲେଖନୀୟ ସେବା ପାଇଁ ପଦକ ପ୍ରଦାନ କରାଯାଇଛି ।
ଓଡ଼ିଶା ପୁଲିସର ଦୁଇ ଜଣ ଅଧିକାରୀଙ୍କୁ ସାହସିକତା ପାଇଁ ପୁଲିସ ପଦକ ପ୍ରଦାନ କରିବା ଲାଗି ସ୍ୱରାଷ୍ଟ୍ର ମନ୍ତ୍ରଣାଳୟ ପକ୍ଷରୁ ଘୋଷଣା କରାଯାଇଛି । ସେମାନେ ହେଲେ :
- କମାଣ୍ଡୋ କୁମାର କର୍ମୀ
- କମାଣ୍ଡୋ ପୀତବାସ ପାଣ୍ଡେ
ସେହିପରି ବିଶିଷ୍ଟ ସେବା ପାଇଁ ରାଷ୍ଟ୍ରପତି ପୁଲିସ ପଦକ ପାଇଛନ୍ତି ଓଡ଼ିଶାର ଦୁଇ ପୁଲିସ ଅଧିକାରୀ । ସେମାନେ ହେଲେ :
- କଟକ-ଭୁବନେଶ୍ୱର ଦ୍ବେତ ନଗରୀର ଆରକ୍ଷୀ ଆୟୁକ୍ତ ଶ୍ରୀ ସୌମେନ୍ଦ୍ର ପ୍ରିୟଦର୍ଶୀ
- ଭୁବନେଶ୍ୱର ସୁରକ୍ଷା ୱିଙ୍ଗର ଭାରପ୍ରାପ୍ତ ଆରକ୍ଷୀ ଅଧିକ୍ଷକ ଶ୍ରୀ ସରୋଜ କୁମାର ମହାପାତ୍ର
ଅନ୍ୟପକ୍ଷରେ ୧୧ ଜଣ ଓଡ଼ିଶା ପୁଲିସ କର୍ମୀଙ୍କୁ ଉଲ୍ଲେଖନୀୟ ସେବା ପାଇଁ ପୁଲିସ ପଦକ ପ୍ରଦାନ କରାଯାଇଛି । ସେମାନେ ହେଲେ :
- କଟକ ଭିଜିଲାନ୍ସ ନିର୍ଦ୍ଦେଶାଳୟର ଅତିରିକ୍ତ ଆରକ୍ଷୀ ଅଧିକ୍ଷକ ଶ୍ରୀ ପ୍ରକାଶ କୁମାର ନାୟକ
- ଭୁବନେଶ୍ୱର କ୍ରାଇମବ୍ରାଞ୍ଚ ସିଆଇଡି ଏସଟିଏଫର ଉପ ଆରକ୍ଷୀ ଆୟୁକ୍ତ ଶ୍ରୀ ସଚ୍ଚିଦାନନ୍ଦ ରଥ
- ଭୁବନେଶ୍ୱର ବିଜୁ ପଟ୍ଟନାୟକ ରାଜ୍ୟ ପୁଲିସ ଏକାଡେମୀର ଉପ ଆରକ୍ଷୀ ଆୟୁକ୍ତ ଶ୍ରୀ ଗୁରୁପ୍ରସାଦ ଶିବଶଙ୍କର ନନ୍ଦ
- ରାଉରକେଲାର ଉପ ଆରକ୍ଷୀ ଅଧିକ୍ଷିକା ଶ୍ରୀମତୀ ବନିତା ମାଝୀ
- କଟକ କ୍ରାଇମବ୍ରାଞ୍ଚ ସିଆଇଡିର ପୁଲିସ ସବଇନ୍ସପେକ୍ଟର ଶ୍ରୀ ଏନ. ତ୍ରିନାଥ ଦୋରା
- ସମ୍ବଲପୁର ସ୍ପେଶଲ ସ୍କ୍ବାଡର ପୁଲିସ ଏଏସଆଇ ଶ୍ରୀ ମହମ୍ମଦ ଜାହାଙ୍ଗୀର
- ଝାରସୁଗୁଡ଼ା ଓଏସଏପି ଦ୍ବିତୀୟ ବାଟାଲିୟନର ହାବିଲଦାର ଶ୍ରୀ ବିଷ୍ଣୁ କୁମାର ବୁରା
- ଅନୁଗୁଳ ପୁଲିସର ଡ୍ରାଇଭର ହାବିଲଦାର ଶ୍ରୀ ହୃଷିକେଶ ବାରିକ
- କୋରାପୁଟ ଏସଓଜି, ଏଇଟି ଏଣ୍ଡ ଆରସିର ସହାୟକ ଆର୍ମରର୍ ଶ୍ରୀ ବସନ୍ତ କୁମାର ଡାକୁଆ
- ସୁନ୍ଦରଗଡ଼ ଡିଏଫଏସଏଲର କନେଷ୍ଟବଳ ଶ୍ରୀ ଅଞ୍ଜନ କୁମାର ମହାନ୍ତି
- କୋରାପୁଟ ଓଏସଏପି ତୃତୀୟ ବାଟାଲିୟନର ସିପାହୀ ଶ୍ରୀ ପ୍ରଶାନ୍ତ ପରିଡ଼ା
ଜମ୍ମୁ ଓ କଶ୍ମୀରରେ ସାହସିକ କାର୍ଯ୍ୟ କରିଥିବା ୨୦୪ ଜଣ ସୁରକ୍ଷା କର୍ମୀଙ୍କୁ ସାହସିକତା ପଦକ ପ୍ରଦାନ କରାଯାଇଛି । ବାମପନ୍ଥୀ ଉଗ୍ରବାଦ କ୍ଷେତ୍ରରେ ସାହସିକ କାର୍ଯ୍ୟ କରିଥିବା ୮୦ ଜଣ ପୁଲିସ କର୍ମୀଙ୍କୁ ସାହସିକତା ପ୍ରଦାନ କରାଯାଇଥିବା ବେଳେ ଉତ୍ତର ପୂର୍ବାଞ୍ଚଳ କ୍ଷେତ୍ରରେ କାର୍ଯ୍ୟ କରିବା ପାଇଁ ୧୪ ଜଣ ସୁରକ୍ଷାକର୍ମୀ ଏହି ପୁରସ୍କାର ପାଇଛନ୍ତି । ସାହସିକତା ପୁରସ୍କାର ପାଇବାକୁ ଥିବା ୩୪୭ ଜଣ ସୁରକ୍ଷାକର୍ମୀଙ୍କ ମଧ୍ୟରେ ସିଆରପିଏଫର ୧୦୯ ଜଣ, ଜମ୍ମୁ ଓ କଶ୍ମୀର ପୁଲିସର ୧୦୮ ଜଣ, ବିଏସଏଫର ୧୯ ଜଣ, ମହାରାଷ୍ଟ୍ରର ୪୨ ଜଣ, ଛତିଶଗଡ଼ର ୧୫ ଜଣ ଏବଂ ଅନ୍ୟମାନେ ବିଭିନ୍ନ ରାଜ୍ୟ/କେନ୍ଦ୍ର ଶାସିତ ପ୍ରଦେଶ ଓ କେନ୍ଦ୍ରୀୟ ସଶସ୍ତ୍ର ପୁଲିସ ବାହିନୀର ପୁଲିସ କର୍ମୀ ରହିଛନ୍ତି ।
ପଦକ ବିଜେତାଙ୍କର ତାଲିକା ନିମ୍ନରେ ଦିଆଗଲା
|
|
କ୍ରଂସଂ
|
|
ପଦକ
|
|
ସୁରକ୍ଷାକର୍ମୀଙ୍କ ସଂଖ୍ୟା
|
|
ତାଲିକା
|
|
1
|
|
ସାହସିକତା ପାଇଁ ପୁଲିସ ପଦକ
|
|
୩୪୭
|
|
List-I
|
|
2
|
|
ବିଶିଷ୍ଟ ସେବା ପାଇଁ ରାଷ୍ଟ୍ରପତିଙ୍କ ପୁଲିସ ପଦକ
|
|
୮୭
|
|
List-II
|
|
3
|
|
ଉଲ୍ଲେଖନୀୟ ସେବା ପାଇଁ ପୁଲିସ ପଦକ
|
|
୬୪୮
|
|
List-III
|
|
4
|
|
ପଦକ ବିଜେତା ପୁଲିସ କର୍ମୀମାନଙ୍କର ରାଜ୍ୟ/ସୁରକ୍ଷା ବାହିନୀ ୱାରୀ ତାଲିକା
|
|
ତାଲିକା ଅନୁଯାୟୀ
|
|
List-IV
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ପ୍ରଥମ ପର୍ଯ୍ୟାୟରେ ମାର୍ଚ୍ଚ ୨୦୨୨ ସୁଦ୍ଧା ୩୫ ଲକ୍ଷ ମେଟ୍ରିକ୍ ଟନ୍ ପୋଷକ ଯୁକ୍ତ ଚାଉଳ ବଂଟନ ସରକାରଙ୍କ ଲକ୍ଷ୍ୟ
ଦ୍ୱିତୀୟ ପର୍ଯ୍ୟାୟରେ ମାର୍ଚ୍ଚ ୨୦୨୩ ସୁଦ୍ଧା ୧୭୫ ଲକ୍ଷ ମେଟ୍ରିକ୍ ଟନ୍ ଚାଉଳ ବଂଟନ କରାଯିବ
ତୃତୀୟ ପର୍ଯ୍ୟାୟରେ ମାର୍ଚ୍ଚ ୨୦୨୪ ସୁଦ୍ଧା ୩୭୫ ଲକ୍ଷ ମେଟ୍ରିକ୍ ଟନ୍ ଚାଉଳ ବଂଟନ କରାଯିବ
ଓଡିଶା ନିମନ୍ତେ ୨୧ ଲକ୍ଷ ମେଟ୍ରିକ୍ ଟନ୍ ଲକ୍ଷ୍ୟ ଧାର୍ଯ୍ୟ
ଆଜି କେନ୍ଦ୍ର ଖାଉଟି ବ୍ୟାପାର, ଖାଦ୍ୟ ଏବଂ ସାଧାରଣ ବଂଟନ ରାଷ୍ଟ୍ରମନ୍ତ୍ରୀ ସୁଶ୍ରୀ ସାଧ୍ୱୀ ନିରଞ୍ଜନ ଜ୍ୟୋତି ଲୋକସଭାରେ ଏକ ପ୍ରଶ୍ନର ଲିଖିତ ଉତର ମାଧ୍ୟମରେ ସୂଚିତ କରିଛନ୍ତି ଯେ ଭାରତରେ ରକ୍ତହୀନତା ଏବଂ ସୂକ୍ଷ୍ମ ପୋଷକ ତତ୍ୱର ଅଭାବକୁ ଦୂର କରିବା ନିମନ୍ତେ ଭାରତ ସରକାରଙ୍କ ଦ୍ୱାରା ସ୍ୱୀକୃତିପ୍ରାପ୍ତ କେନ୍ଦ୍ର ସରକାରଙ୍କ ଦ୍ୱାରା ପ୍ରାୟୋଜିତ ପାଇଲଟ୍ ଯୋଜନା ‘ସାଧାରଣ ବଂଟନ ପ୍ରଣାଳୀ ଅନୁସାରେ ଚାଉଳର  ଏବଂ ତାହାର ବିତରଣ ବ୍ୟବସ୍ଥା’ ଅନୁସାରେ ୨୦୧୯- ୨୦ରୁ ଆରମ୍ଭ କରି ୩ ବର୍ଷ ପର୍ଯ୍ୟନ୍ତ ପୋଷକ ଯୁକ୍ତ ଚାଉଳ ବଂଟନ କରାଯିବ । ମହିଳା ଏବଂ ଶିଶୁ ବିକାଶ ମନ୍ତ୍ରଣାଳୟ ଏବଂ ବିଦ୍ୟାଳୟ ଶିକ୍ଷା ଏବଂ ସାକ୍ଷରତା ବିଭାଗର ସହଯୋଗରେ ଖାଦ୍ୟ ଏବଂ ସାଧାରଣ ବଂଟନ ବିଭାଗ ସାରା ଦେଶରେ ସମନ୍ୱିତ ଶିଶୁ ବିକାଶ ଯୋଜନା  ଏବଂ ପିଏମ୍ ପୋଷଣ ଅନୁସାରେ ପୋଷକ ଯୁକ୍ତ  ଚାଉଳର ବିତରଣ ଆରମ୍ଭ କରିଛି ।
ଆଇସିଡିଏସ୍ ଏବଂ ପିଏମ୍ ପୋଷଣ ଏବଂ ଅନ୍ୟ ଯୋଜନା ଅନୁସାରେ ବିତରଣ ପାଇଁ ଚାଉଳର କ୍ରୟ ନିମନ୍ତେ ଆହରଣର କାର୍ଯ୍ୟ ଯୋଜନା ନିମ୍ନରେ ଦିଆଯାଇଛି ।
ପ୍ରଥମ ପର୍ଯ୍ୟାୟ - ଆଇସିଡିଏସ୍ + ପିଏମ୍ ପୋଷଣ ଯୋଜନାରେ ମିଳିତ ଭାବେ ମାର୍ଚ୍ଚ ୨୦୨୨ ସୁଦ୍ଧା ୩୫ ଏଲ୍ଏମ୍ଟି ଆରକ୍ଷିତ ଚାଉଳ ବଂଟନ କେନ୍ଦ୍ରର ଲକ୍ଷ୍ୟ
ଦ୍ୱିତୀୟ ପର୍ଯ୍ୟାୟ- ଆଇସିଡିଏସ୍ ଏବଂ ପିଏମ୍ ପୋଷଣ ଯୋଜନା + ୨୯୧ ଅଭିଳାଷୀ ଏବଂ ଅତ୍ୟଧିକ ବୋଝ/ ଚାହିଦା ଥିବା ଜିଲ୍ଲାରେ ମାର୍ଚ୍ଚ ୨୦୨୩ ସୁଦ୍ଧା ୧୭୫ ଏଲ୍ଏମ୍ଟି ଆରକ୍ଷିତ ଚାଉଳ ବଂଟନ କରାଯିବ
ତୃତୀୟ ପର୍ଯ୍ୟାୟ–ସମୁଦାୟ ଟିପିଡିଏସ୍ ଏବଂ ଓଡବ୍ଲ୍ୟୁଏସ୍ରେ ମାର୍ଚ୍ଚ ୨୦୨୪ ସୁଦ୍ଧା ୩୭୫ ଏଲ୍ଏମ୍ଟି ଆରକ୍ଷିତ ଚାଉଳ ବଂଟନ କରାଯିବ
|
|
ରାଜ୍ୟ ପିଛା ଆରକ୍ଷିତ ଚାଉଳ କ୍ରୟ ଲକ୍ଷ୍ୟ
|
|
କ୍ରମାଙ୍କ
|
|
ରାଜ୍ୟ
|
|
୨୦୨୧-୨୨ଖରିଫ୍ ମୁଖ୍ୟ ଋତୁ ରେ ଆରକ୍ଷିତ ଚାଉଳ ପ୍ରଦାନର ଲକ୍ଷ୍ୟ 
|
|
ରାଜ୍ୟର ନିଜସ୍ୱ ଆବଶ୍ୟକତା ନିମନ୍ତେ
|
|
ଏଫ୍ସିଆଇକୁଯୋଗାଣ ନିମନ୍ତେ 
|
|
ରାଜ୍ୟ ନିମନ୍ତେ ସମୁଦାୟ ଲକ୍ଷ୍ୟ
|
||
||
|
A
|
|
B
|
|
C 
|
|
1
|
|
Bihar
|
|
30.00
|
|
0.00
|
|
30.00
|
|
2
|
|
Jharkhand
|
|
1.00
|
|
0.00
|
|
1.00
|
|
3
|
|
Odisha
|
|
11.00
|
|
10.00
|
|
21.00
|
|
4
|
|
West Bengal
|
|
9.40
|
|
0.00
|
|
9.40
|
|
5
|
|
Assam
|
|
0.00
|
|
0.00
|
|
0.00
|
|
6
|
|
Arunachal Pradesh
|
|
0.00
|
|
0.00
|
|
0.00
|
|
7
|
|
Tripura
|
|
0.00
|
|
0.00
|
|
0.00
|
|
8
|
|
Nagaland
|
|
0.00
|
|
0.00
|
|
0.00
|
|
9
|
|
Manipur
|
|
0.00
|
|
0.00
|
|
0.00
|
|
10
|
|
Mizoram
|
|
0.00
|
|
0.00
|
|
0.00
|
|
11
|
|
Meghalaya
|
|
0.00
|
|
0.00
|
|
0.00
|
|
12
|
|
Haryana
|
|
0.00
|
|
20.00
|
|
20.00
|
|
13
|
|
Himachal Pradesh
|
|
0.00
|
|
0.00
|
|
0.00
|
|
14
|
|
Jammu & Kashmir
|
|
0.00
|
|
0.00
|
|
0.00
|
|
15
|
|
Punjab
|
|
0.00
|
|
40.00
|
|
40.00
|
|
16
|
|
Rajasthan
|
|
0.00
|
|
0.00
|
|
0.00
|
|
17
|
|
Uttar Pradesh
|
|
36.41
|
|
0.00
|
|
36.41
|
|
18
|
|
Uttarakhand
|
|
1.20
|
|
0.00
|
|
1.20
|
|
19
|
|
Andhra Pradesh
|
|
8.60
|
|
15.00
|
|
23.60
|
|
20
|
|
Telangana
|
|
2.20
|
|
15.00
|
|
17.20
|
|
21
|
|
Kerala
|
|
0.00
|
|
0.00
|
|
0.00
|
|
22
|
|
Karnataka
|
|
0.00
|
|
0.00
|
|
0.00
|
|
23
|
|
Tamil Nadu
|
|
1.00
|
|
0.00
|
|
1.00
|
|
24
|
|
Gujarat
|
|
0.00
|
|
0.00
|
|
0.00
|
|
25
|
|
Maharashtra
|
|
5.36
|
|
0.00
|
|
5.36
|
|
26
|
|
Madhya Pradesh
|
|
5.60
|
|
0.00
|
|
5.60
|
|
27
|
|
Chattishgarh
|
|
5.80
|
|
11.00
|
|
16.80
|
||
|
TOTAL
|
|
117.57
|
|
111.00
|
|
228.57
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୭୭ତମ ସ୍ୱାଧୀନତା ଦିବସରେ ଦେଶର ଭାଗ୍ୟ ବଦଳାଇବା ପାଇଁ ନର୍ସ, ଡାକ୍ତର ଏବଂ ଅନ୍ୟମାନଙ୍କ ପ୍ରୟାସକୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରସିଦ୍ଧ ଲାଲକିଲାରୁ ସ୍ୱାଧୀନତା ଦିବସ ଉତ୍ସବ ଦେଖିବା ପାଇଁ ଦେଶର ବିଭିନ୍ନ ସ୍ଥାନରୁ ୫୦ ଜଣ ନର୍ସଙ୍କୁ ସ୍ୱତନ୍ତ୍ର ଅତିଥି ଭାବେ ନିମନ୍ତ୍ରଣ କରାଯାଇଛି
କୋଭିଡ୍ ଆମକୁ ଶିଖାଇଛି ଯେ ମାନବ କେନ୍ଦ୍ରିତ ଆଭିମୁଖ୍ୟ ବିନା ବିଶ୍ୱର ବିକାଶ ସମ୍ଭବ ନୁହେଁ
ଜନ ଔଷଧି କେନ୍ଦ୍ର ଗୁଡ଼ିକ ୨୦,୦୦୦ କୋଟି ଟଙ୍କା ସଞ୍ଚୟ କରି ଦେଶର ମଧ୍ୟବିତ୍ତବର୍ଗଙ୍କୁ ନୂତନ ଶକ୍ତି ପ୍ରଦାନ କରିଛନ୍ତି
ଜନ ଔଷଧି କେନ୍ଦ୍ର ସଂଖ୍ୟା ୨୫ ହଜାରକୁ ବୃଦ୍ଧି କରିବାକୁ ଲକ୍ଷ୍ୟ ରଖାଯାଇଛି
ନୂଆଦିଲ୍ଲୀରେ ସ୍ୱାଧୀନତା ଦିବସ ପାଳନ ଉପଲକ୍ଷେ ଲାଲକିଲା ପ୍ରାଚୀରରୁ ୫୦ ଜଣ ନର୍ସ ଏବଂ ସେମାନଙ୍କ ପରିବାର ସଦସ୍ୟଙ୍କୁ ସ୍ୱତନ୍ତ୍ର ଅତିଥି ଭାବେ ନିମନ୍ତ୍ରଣ କରାଯାଇଥିଲା। ବିଭିନ୍ନ ବର୍ଗର ୧୮୦୦ ସ୍ୱତନ୍ତ୍ର ଅତିଥି ମାନଙ୍କ ମଧ୍ୟରେ ସରପଞ୍ଚ, ଶିକ୍ଷକ, କୃଷକ ଓ ମତ୍ସ୍ୟଜୀବୀମାନେ ସାମିଲ ଥିଲେ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶର ଭାଗ୍ୟ ବଦଳାଇବା ପାଇଁ ନର୍ସ, ଡାକ୍ତର ଏବଂ ଅନ୍ୟମାନଙ୍କ ପ୍ରୟାସକୁ ପ୍ରଶଂସା କରିଥିଲେ । ସେ କହିଥିଲେ ଯେ କୋଭିଡ୍ ଆମକୁ ଶିଖାଇଛି ଯେ ମାନବ କେନ୍ଦ୍ରିତ ଆଭିମୁଖ୍ୟ ବିନା ବିଶ୍ୱର ବିକାଶ ସମ୍ଭବ ନୁହେଁ।
ଦେଶର ସାର୍ବଜନୀନ ସ୍ୱାସ୍ଥ୍ୟ କଭରେଜରେ ଉନ୍ନତି ଆଣିବା ପାଇଁ ସରକାରଙ୍କ ପ୍ରୟାସକୁ ଗୁରୁତ୍ୱ ଦେଇ ସେ କହିଛନ୍ତି ଯେ ଆୟୁଷ୍ମାନ ଭାରତରେ ସରକାର ୭୦,୦୦୦ କୋଟି ଟଙ୍କା ବିନିଯୋଗ କରିଛନ୍ତି ଯାହା ବିପିଏଲ ପରିବାରମାନଙ୍କୁ ବାର୍ଷିକ ୫ ଲକ୍ଷ ଟଙ୍କାର ସ୍ୱାସ୍ଥ୍ୟ ଗ୍ୟାରେଣ୍ଟି ପ୍ରଦାନ କରିଥାଏ।
ଦେଶବାସୀଙ୍କୁ ସମ୍ବୋଧିତ କରି ଶ୍ରୀ ମୋଦୀ କହିଥିଲେ, ୨୦୦ କୋଟିରୁ ଅଧିକ କୋଭିଡ୍ ଟିକାକରଣର ମାଇଲଖୁଣ୍ଟ ହାସଲ କରିବାରେ ସ୍ୱାସ୍ଥ୍ୟକର୍ମୀ ବିଶେଷ କରି ଅଙ୍ଗନବାଡ଼ି କର୍ମୀ ଓ ଆଶା କର୍ମୀଙ୍କ ନିଷ୍ଠା ଓ ନିରନ୍ତର ପ୍ରୟାସ ରହିଥିଲା। ସେମାନଙ୍କ ଉଲ୍ଲେଖନୀୟ ଅବଦାନକୁ ପ୍ରଧାନମନ୍ତ୍ରୀ ପ୍ରଶଂସା କରିଥିଲେ। "କୋଭିଡ୍ ସମୟରେ ଏବଂ ଏହାପରେ ବିଶ୍ୱକୁ ସାହାଯ୍ୟ କରିବା ଦ୍ୱାରା ଭାରତ ବିଶ୍ୱର ବନ୍ଧୁ ଭାବରେ ପ୍ରତିଷ୍ଠିତ ହୋଇପାରିଛି", ସେ ଉଲ୍ଲେଖ କରିଥିଲେ ।
ଏକ ବିଶ୍ୱ, ଏକ ସ୍ୱାସ୍ଥ୍ୟ ଏବଂ ଏକ ଭବିଷ୍ୟତର ଲକ୍ଷ୍ୟ ଉପରେ ଆଲୋକପାତ କରି ସେ କହିଥିଲେ ଯେ ଜନ ଔଷଧୀ କେନ୍ଦ୍ରଗୁଡ଼ିକ ୨୦,୦୦୦ କୋଟି ଟଙ୍କା ସଞ୍ଚୟ କରି ଦେଶର ମଧ୍ୟବିତ୍ତ ବର୍ଗଙ୍କୁ ନୂତନ ଶକ୍ତି ପ୍ରଦାନ କରିଛି। ଜନ ଔଷଧି କେନ୍ଦ୍ରସଂଖ୍ୟା ବର୍ତ୍ତମାନର ୧୦,୦୦୦ରୁ ୨୫,୦୦୦କୁ ବୃଦ୍ଧି କରିବାକୁ ଲକ୍ଷ୍ୟ ରଖି ଆଗାମୀ ଦିନରେ ଦେଶ କାର୍ଯ୍ୟ କରିବାକୁ ଯାଉଛି ବୋଲି ସେ ଦୃଢ଼ୋକ୍ତି ପ୍ରକାଶ କରିଥିଲେ ।
ବୟନ ଶିଳ୍ପ ମନ୍ତ୍ରଣାଳୟ
କେନ୍ଦ୍ର ଦ୍ବାରା ମାର୍କେଟିଂ କାର୍ଯ୍ୟକ୍ରମରେ ହସ୍ତଶିଳ୍ପ କାରିଗରମାନଙ୍କୁ ଅଂଶଗ୍ରହଣ କରିବା ପାଇଁ ଅନଲାଇନ୍ ପୋର୍ଟାଲର ଆରମ୍ଭ
ସମସ୍ତ କାରିଗର ସମାନ, ନିରପେକ୍ଷ ଏବଂ ପାରଦର୍ଶି ସୁଯୋଗ ପ୍ରଦାନ କରିବା ପାଇଁ ଅନଲାଇନ୍ ପ୍ରକ୍ରିୟାର ଆରମ୍ଭ
ବିକାଶ କମିଶନର  ଙ୍କ କାର୍ଯ୍ୟାଳୟ ଅନଲାଇନ୍ ପୋର୍ଟାଲ୍ ମାଧ୍ୟମରେ ମାର୍କେଟିଂ କାର୍ଯ୍ୟକ୍ରମରେ ଅଂଶଗ୍ରହଣ କରିବା ପାଇଁ ଆବେଦନ ଆମନ୍ତ୍ରଣ କରିବାର ପ୍ରକ୍ରିୟା ଆରମ୍ଭ କରିଦିଆଯାଇଛି। ଏହା ହସ୍ତଶିଳ୍ପ କାରିଗରମାନଙ୍କୁ ସମ୍ପୂର୍ଣ୍ଣ ଭାବରେ ଡିଜିଟାଲ୍ ମାର୍କେଟିଂ ପ୍ଲାଟଫର୍ମ ପ୍ରଦାନ କରିବ।
କାରିଗରମାନଙ୍କୁ ସେମାନଙ୍କ ଉତ୍ପାଦ ବିକ୍ରି କରିବାରେ ସହାୟତା କରିବା ଉଦ୍ଦେଶ୍ୟରେ ଦେଶର ବିଭିନ୍ନ ଅଂଶରେ ପ୍ରତି ବର୍ଷ 200 ଘରୋଇ ମାର୍କେଟିଂ କାର୍ଯ୍ୟକ୍ରମ ଆୟୋଜିତ କରାଯାଉଛି। ଏଥିରେ ବିନା କୌଣସି ମାନବୀୟ ହସ୍ତକ୍ଷେପରେ ଆବେଦନ ଠାରୁ ନେଇ ଚୟନ ପର୍ଯ୍ୟନ୍ତର ଅନଲାଇନ୍ ପ୍ରକ୍ରିୟା ଏବଂ ପରିଶେଷରେ ଷ୍ଟଲ୍ ଆବଣ୍ଟନ ସମ୍ପୂର୍ଣ୍ଣ ଭାବରେ କମ୍ପ୍ୟୁଟରକୃତ ଅଟେ। ଏହି ଅନଲାଇନ୍ ପ୍ରକ୍ରିୟା ସମସ୍ତ କାରିଗରମାନଙ୍କୁ ସମାନ, ନିରପେକ୍ଷ ଏବଂ ପାରଦର୍ଶି ସୁଯୋଗ ପ୍ରଦାନ କରିବ। କାରିଗରମାନଙ୍କୁ ଶିକ୍ଷିତ କରିବା ଉଦ୍ଦେଶ୍ୟରେ ଆବେଦନ ଜମା କରିବା ବିଷୟରେ ସମସ୍ତ ସମ୍ବନ୍ଧିତ ମାନଙ୍କୁ ବ୍ୟାପ ଗାଇଡଲାଇନ୍  ପ୍ରଦାନ କରାଯାଇଛି।
ବିକାଶ କମିଶନର ଙ୍କ କାର୍ଯ୍ୟାଳୟ ଭାରତୀୟ ହସ୍ତଶିଳ୍ପ ପୋର୍ଟାଲ୍  ଆରମ୍ଭ କରିଛନ୍ତି। ଏହା ମାଧ୍ୟମରେ ସମସ୍ତ ଯୋଗ୍ୟ କାରିଗର ବିପଣନ କାର୍ଯ୍ୟକ୍ରମ ପାଇଁ ଅନଲାଇନ୍ ଆବେଦନ କରିପାରିବେ। ଏହା କାରିଗର ପରିଚୟ କାର୍ଡ଼ ସଂଖ୍ୟା ସହିତ ଲଗ୍ ଇନ୍ କରିପାରିବେ, ଏହା ପରେ ପଞ୍ଜୀକୃତ ମୋବାଇଲ୍ ନମ୍ବରରେ ପଠା ଯାଇଥିବା ଓଟିପି ସହିତ ଏହାକୁ ସତ୍ୟାପିତ କରି ପାରିବେ। ଦିଲ୍ଲୀ ହାଟ ସହିତ ସମସ୍ତ ବିପଣନ ଆୟୋଜନ ପାଇଁ ଆବେଦନ ପ୍ରାପ୍ତି, ଚୟନ ଏବଂ ଆବଣ୍ଟନର ପ୍ରକ୍ରିୟ ଏହି ପୋର୍ଟାଲ୍ ମାଧ୍ୟମରେ ହିଁ କରାଯିବ। ଏବେ ଘରୋଇ ମାର୍କେଟିଂ କାର୍ଯ୍ୟକ୍ରମରେ ଅଂଶଗ୍ରହଣ କରିବା ପାଇଁ ଉପସ୍ଥିତ ହୋଇ ଆବେଦନ କରିବାର ପ୍ରକ୍ରିୟାକୁ ସମାପ୍ତ କରି ଦିଆଯାଇଛି।
BS
(Visitor Counter : 125
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଛତ୍ରପତି ଶିବାଜୀ ମହାରାଜଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଛତ୍ରପତି ଶିବାଜୀ ମହାରାଜଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଜଣାଇଛନ୍ତି ।
ଏକ ଟ୍ଵିଟ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ମା ଭାରତୀଙ୍କ ଅମର ସୁପୁତ୍ର ଛତ୍ରପତି ଶିବାଜୀ ମହାରାଜଙ୍କ ଜୟନ୍ତୀରେ ଶତ ଶତ ପ୍ରଣାମ । ତାଙ୍କର ଅଦମ୍ୟ ସାହସ, ଅଦ୍ଭୁତ ଶକ୍ତି ଏବଂ ଅସାଧାରଣ ବୁଦ୍ଧିମତା ଦେଶବାସୀଙ୍କୁ ଯୁଗ ଯୁଗ ଧରି ପ୍ରେରିତ କରିଆସୁଥିବ । ଜୟ ଶିବାଜୀ” ।
ରେଳ ମନ୍ତ୍ରଣାଳୟ
100 ପ୍ରତିଶତ ବିଦ୍ୟୁତିକରଣ ମିଶନ ଦିଗରେ ଅଗ୍ରସର ଭାରତୀୟ ରେଳ
ଭାରତୀୟ ରେଳ ମୋଟ୍ ବ୍ରଡଗେଜ୍ ନେଟୱର୍କ ର 82 ପ୍ରତିଶତ ବିଦ୍ୟୁତିକରଣ କାର୍ଯ୍ୟ ସମ୍ପୂର୍ଣ୍ଣ କରିଛି
ଏପ୍ରିଲ୍- ଅକ୍ଟୋବର 2022 ମଧ୍ୟରେ 1223 ରୁଟ୍ କିଲୋମିଟର  ର ବିଦ୍ୟୁତିକରଣ କରାଯାଇଛି
ବିଦ୍ୟୁତିକରଣର ପରିଣାମସ୍ବରୂପ ଇନ୍ଧନ ଶକ୍ତିର ଉନ୍ନତ ବ୍ୟବହାର
ଭାରତୀୟ ରେଳ ନିଜର ସମ୍ପୂର୍ଣ୍ଣ ବ୍ରଡଗେଜ୍ ନେଟୱର୍କ ବିଦ୍ୟୁତିକରଣର ମହତ୍ତ୍ବାକାଂକ୍ଷୀ ଯୋଜନା ପ୍ରାରମ୍ଭ କରିଛି। ଏହି ଯୋଜନା ଦ୍ବାରା କେବଳ ଉନ୍ନତ ଇନ୍ଧନ ଶକ୍ତିର ଉପଯୋଗ ହେବ ନାହିଁ, ଯଦ୍ବାରା ଉତ୍ପାଦନ ବଢ଼ିବ ଏବଂ ଏହା ସହିତ ଇନ୍ଧନ ଖର୍ଚ୍ଚ ହ୍ରାସ ହେବ ଓ ମୂଲ୍ୟବାନ ବିଦେଶୀ ମୁଦ୍ରାର ସଞ୍ଚୟ ମଧ୍ୟ ହୋଇ ପାରିବ।
ଆର୍ଥିକ ବର୍ଷ 2022-23 ସମୟରେ ଅକ୍ଟୋବର 2022 ପର୍ଯ୍ୟନ୍ତ ଭାରତୀୟ ରେଳ 1223 ରୁଟ କିଲୋମିଟର ର ବିଦ୍ୟୁତିକରଣର କାମ କରିସାରିଛି। ଆର୍ଥିକ ବର୍ଷ 2021-22 ର ଏହି ଅବଧି ମଧ୍ୟରେ 895 ରୁଟ୍ କିଲୋମିଟରର ବିଦ୍ୟୁତିକରଣ ହୋଇଥିଲା। ଏହା ଗତ ବର୍ଷର ସମାନ ଅବଧିର ପରିସଂଖ୍ୟାନ ଠାରୁ 36.64 ପ୍ରତିଶତ ଅଧିକ ଅଟେ।
ଏହା ମହତ୍ତ୍ବପୂର୍ଣ୍ଣ ଯେ ଭାରତୀୟ ରେଳର ଇତିହାସରେ 2021-22 ସମୟରେ 6366 ରୁଟ୍ କିଲୋମିଟରର ରେକର୍ଡ଼ ବିଦ୍ୟୁତିକରଣ କରାଯାଇଛି। ଏହା ପୂର୍ବରୁ 2020-21 ସମୟରେ ସବୁଠାରୁ ଅଧିକ ବିଦ୍ୟୁତିକରଣ 6015 ରୁଟ୍ କିଲୋମିଟରର ହୋଇଥିଲା।
31.10.2022 ସୁଦ୍ଧା ଭାରତୀୟ ରେଳର ବ୍ରଡଗେଜ୍ ନେଟୱର୍କ 65,141 ରୁଟ୍ କିଲୋମିଟର  ମଧ୍ୟରୁ 53,470 ବ୍ରଡଗେଜ୍ ରୁଟ୍ କିଲୋମିଟରର ବିଦ୍ୟୁତିକରଣ କରାଯାଇଛି, ଯାହା ସମୁଦାୟ ବ୍ରଡଗେଜ୍ ନେଟୱର୍କର 82.08 ପ୍ରତିଶତ ଅଟେ।
BS
(Visitor Counter : 95
ଯୋଗାଯୋଗ ମନ୍ତ୍ରଣାଳୟ
ସାମ୍ପାନ ପ୍ରକଳ୍ପ ମାଧ୍ୟମରେ ୧ଲକ୍ଷରୁ ଅଧିକ ଲୋକ ସିଧାସଳଖ ସେମାନଙ୍କ ବ୍ୟାଙ୍କ ଆକାଉଣ୍ଟରେ ପେନ୍ସନ୍ ପାଉଛନ୍ତି
ଏପର୍ଯ୍ୟନ୍ତ ୯,୬୩୦ ଅଭିଯୋଗ ସିଷ୍ଟମ ମାଧ୍ୟମରେ ସମାଧାନ ହୋଇଛି
SAMPANN ପେନ୍ସନ୍ ମାମଲା ଗୁଡିକର ଶୀଘ୍ର ସମାଧାନ, ଉନ୍ନତ ରିଜୋଲ୍ୟୁସନ/ଅଡିଟ୍ ଏବଂ ଆକାଉଣ୍ଟିଂରେ ଦୂରସଞ୍ଚାର ବିଭାଗକୁ ସାହାଯ୍ୟ କରୁଛି
ଏକଲକ୍ଷରୁ ଅଧିକ ପେନ୍ସନ୍ ଭୋଗୀ ବର୍ତ୍ତମାନ ସମଗ୍ର ଭାରତରେ ଯୋଗାଯୋଗ ଆକାଉଣ୍ଟସ୍ / କଣ୍ଟ୍ରୋଲର ଅଫ୍ କମ୍ୟୁନିକେସନ/ ଆକାଉଣ୍ଟସ୍ ପ୍ରିନ୍ସିପାଲ କଣ୍ଟ୍ରୋଲର ଦ୍ୱାରା ସମ୍ପନ୍ନ ପ୍ରକଳ୍ପ SAMPANN ମାଧ୍ୟମରେ ସେବା ପ୍ରଦାନ କରାଯାଉଛି । ନିମ୍ନଲିଖିତ ସୁବିଧାଗୁଡିକୁ ନିଶ୍ଚିତ କରି ଏକକ ୱିଣ୍ଡୋ ବ୍ୟବସ୍ଥା ପ୍ରଦାନ କରି ପେନ୍ସନ୍ ଭୋଗୀ ମାନଙ୍କୁ ସେବା ପ୍ରଦାନ କରିବାରେ ସୁଧାର ଆଣିଛନ୍ତି ।
- ପେନ୍ସନ୍ ମାମଲାଗୁଡିକର ଠିକ୍ ସମୟରେ ସମାଧାନ
- ଇ-ପେନ୍ସନ୍ ପେମେଣ୍ଟ ଅର୍ଡର ପ୍ରଦାନ
- ପ୍ରତ୍ୟେକ ପେନ୍ସନ୍ ଭୋଗୀଙ୍କ ପାଇଁ ଲଗ୍ଇନ୍ ଦେୟର ଇତିହାସ ପରି ଗୁରୁତ୍ୱପୂର୍ଣ୍ଣ ସୂଚନାକୁ ପ୍ରବେଶ କରିବାକୁ ସକ୍ଷମ କରିଥାଏ ।
- ଅଭିଯୋଗର ଅନଲାଇନ ପ୍ରସ୍ତୁତିକରଣ ଏବଂ ସମୟାନୁସାରେ ଏସଏମ୍ଏସ୍ ଆଲର୍ଟ ଦେବା ।
ଏହି ପେନ୍ସନ୍ ଦେୟ ପାଇଁ ବ୍ୟାଙ୍କ/ଡାକଘରକୁ କମିଶନ ଦେୟ କାରଣରୁ ଭାରତ ସରକାରଙ୍କୁ ଚକ୍ରାକାର ମାସିକ ସଂଚୟ ହେବା ସୁନିଶ୍ଚିତ କରିଛି ଏବଂ ଯାହା ଜୁନ୍ ୨୦୨୧ ପର୍ଯ୍ୟନ୍ତ ପ୍ରାୟତଃ ୧୧.୫କୋଟି ଟଙ୍କା ଅଛି ।
ଆରମ୍ଭ ହେବା ପରେ SAMPANN ସହିତ ଜଡିତ ପ୍ରମୁଖ ତଥ୍ୟର ସାରାଂଶ ନିମ୍ନରେ ଦିଆଯାଇଛି:-
|
|
ବର୍ଷ
|
|
ବୋର୍ଡରେ ଥିବା ପେନ୍ସନ୍ଭୋଗୀଙ୍କ ସଂଖ୍ୟା
|
|
ସମୁଦାୟ ଅଭିଯୋଗର
ସମାଧାନ
|
|
ବିତରଣ ରାଶି (କୋଟି ଟଙ୍କାରେ
|
|
୨୦୧୯
|
|
୧୨,୦୦୧
|
|
୫୨୪
|
|
୨୧୦୯.୬୭/-
|
|
୨୦୨୦
|
|
୮୭,୯୫୮
|
|
୬,୮୩୯
|
|
୮୪୭୭.୩୦/-
|
|
୨୦୨୧
(ଜୁନ ମାସ ପର୍ଯ୍ୟନ୍ତ
|
|
୧,୩୮୨
|
|
୨,୨୬୭
|
|
୫୨୩୮.୪୭/-
|
|
ସର୍ବମୋଟ
|
|
୧,୦୧,୩୪୧
|
|
୯,୬୩୦
|
|
୧୫,୮୨୫, ୪୪କୋଟି ଟଙ୍କା
SAMPANN 
ହେଉଛି ଭାରତ ସରକାରଙ୍କ ଏକ ଉଚ୍ଚାଭିଳାଷୀ ପ୍ରକଳ୍ପ ଯାହାକୁ ଯୋଗାଯୋଗ ଆକାଉଣ୍ଟସ୍ କଣ୍ଟ୍ରୋଲର ଜେନେରାଲ, ଟେଲିଯୋଗାଯୋଗ ବିଭାଗ, ଯୋଗାଯୋଗ ମନ୍ତ୍ରଣାଳୟ ଦ୍ୱାରା କାର୍ଯ୍ୟକାରୀ କରାଯାଇଛି । ଏହି ପ୍ରକଳ୍ପ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଦ୍ୱାରା ଡିସେମ୍ବର ୨୯, ୨୦୧୮ରେ ଦେଶ ପାଇଁ ଉତ୍ସର୍ଗ କରାଯାଇଥିଲା । ଏହା ଦୂରସଞ୍ଚାର ବିଭାଗର ପେନ୍ସନ୍ଭୋଗୀମାନଙ୍କ ପାଇଁ ଏକ ସହଜ ଅନଲାଇନ୍ ପେନ୍ଓନ୍ ସଂସ୍କରଣ ଏବଂ ଦେୟ ବ୍ୟବସ୍ଥା ଅଟେ । ଏହା ଦ୍ୱାରା ସିଧାସଳଖ ପେନସନ୍ ଭୋଗୀଙ୍କ ବ୍ୟାଙ୍କ ଆକାଉଣ୍ଟରେ ପେନ୍ସନ୍ ସୁଧ ରାଶି ଜମା ହୋଇଥାଏ ।
ଏହା ପ୍ରଣାଳୀ ଦ୍ୱାରା ବିଭାଗ ଗୁଡିକର ପେନ୍ସନ୍ ମାମଲାଗୁଡିକର ଶୀଘ୍ର ଏବଂ ଉନ୍ନତ ସମାଧାନ/ ଅଡିଟ୍ ଏବଂ ଆକାଉଣ୍ଟିଂ ବ୍ୟବସ୍ଥାକୁ ସହଜ କରିବାରେ ସାହାଯ୍ୟ କରିଛି ।
ସାମ୍ପାନ  ପେନ୍ସନ୍ ୬ମାସ ମଧ୍ୟରେ ଭାରତସଞ୍ଚାର ନିଗମ ଲିମିଟେଡ  ସ୍ୱେଚ୍ଛାସେବୀ ଅବସର ଯୋଜନା ୨୦୧୯ରେ ପ୍ରାୟ ୭୬, ୦୦୦ ମାମଲାକୁ ସମାଧାନ କରିବାରେ ପ୍ରମୁଖ ଭୂମିକା ଗ୍ରହଣ କରିଛି ।
SAMPANN  ହେଉଛି ଏକ ନମନୀୟ ଡିଜାଇନ୍ ପ୍ରଣାଳୀ ଯାହା କ୍ରମାଗତଭାବେ ବଢୁଥିବା ଆବଶ୍ୟକତାକୁ ସମାଧାନ କରିବାରେ ସକ୍ଷମ କରିଥାଏ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୋରୋନା ବିରୋଧ ଲଢେଇରେ ୧୩୦ କୋଟି ଦେଶବାସୀ ଦେଖାଇଥିବା ସଂକଳ୍ପ ନୂଆ ଭାରତର ଶକ୍ତିକୁ ସୂଚିତ କରିଛି: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ବିଶ୍ୱର ସର୍ବ ବୃହତ ମାଗଣା ଟୀକାକରଣ ହେଉ କିମ୍ବା ଚିକିତ୍ସା ଭିତ୍ତିଭୂମି ବିକାଶ ହେଉ ସ୍ୱାସ୍ଥ୍ୟସେବା କ୍ଷେତ୍ରରେ ଭାରତ ନୂଆ କିର୍ତ୍ତୀମାନ ସ୍ଥାପନ କରିଛି । କୋରୋନା ବିରୋଧି ଲଢେଇରେ ୧୩୦ କୋଟି ଦେଶବାସୀ ଦେଖାଇଥିବା ପ୍ରତିବଦ୍ଧତା ହେଉଛି ନୂଆ ଭାରତର ଶକ୍ତିର ସୂଚକ ବୋଲି ଶ୍ରୀ ମୋଦୀ କହିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“କରୋନା ବିରୋଧି ଲଢେଇରେ ୧୩୦ କୋଟି ଦେଶବାସୀ ଦର୍ଶାଇଥିବା ସଂକଳ୍ପ ହେଉଛି ନୂତନ ଭାରତର ସାମର୍ଥ୍ୟର ପରିଚୟ । ସ୍ୱଦେଶୀ ଟିକା ସହିତ ବିଶ୍ୱର ସର୍ବ ବୃହତ ମାଗଣା ଟୀକାକରଣ ଅଭିଯାନ ହେଉ କିମ୍ବା ଚିକିତ୍ସା ଭିତ୍ତିଭୂମିର ବିକାଶ ହେଉ, ସ୍ୱାସ୍ଥ୍ୟସେବା କ୍ଷେତ୍ରରେ ଦେଶ ନୂତନ ମାନଦଣ୍ଡ ପ୍ରତିଷ୍ଠା କରିପାରିଛି ।”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସବିଶେଷ ସୂଚନା
• ଲକ୍ଷେ ଜନସଂଖ୍ୟାରେ ସଂକ୍ରମିତଙ୍କ ସଂଖ୍ୟା ବିଶ୍ଵରେ ଅନ୍ୟ ଦେଶ ତୁଳନାରେ ଭାରତରେ କମ
• ଆରୋଗ୍ୟ ଏବଂ ସକ୍ରିୟ ରୋଗୀଙ୍କ ମଧ୍ୟରେ ବ୍ୟବଧାନ ବୃଦ୍ଧି ପାଇବାରେ ଲାଗିଛି
ବିଶ୍ଵ ସ୍ୱାସ୍ଥ୍ୟ ସଂଗଠନର 153ତମ ରିପୋର୍ଟ ଗତକାଲି  ପ୍ରକାଶ ପାଇଛି । ଏହି ରିପୋର୍ଟ ଅନୁସାରେ ଜନବହୁଳ ଭାରତରେ ପ୍ରତି ଏକ ଲକ୍ଷ ଜନସଂଖ୍ୟା ତୁଳନାରେ ସଂକ୍ରମଣ ହାର ବହୁତ କମ ଥିବା ଦର୍ଶାଯାଇଛି । ଭାରତରେ ପ୍ରତି ଲକ୍ଷେ ଜନସଂଖ୍ୟାରେ 30.40 କରୋନା ରୋଗୀ ଥିବା ବେଳେ ବିଶ୍ଵରେ ଏହି ହାର ଭାରତଠାରୁ ତିନିଗୁଣରୁ ବି ଅଧିକ। ଯୁକ୍ତରାଷ୍ଟ୍ର ଆମେରିକାରେ ପ୍ରତି ଏକ ଲକ୍ଷ ଜନସଂଖ୍ୟାରେ 671.24 ଜଣ କରୋନା ରୋଗୀ ଥିବା ବେଳେ ଜର୍ମାନୀ, ସ୍ପେନ ଏବଂ ବ୍ରାଜିଲରେ ଏହା ଯଥାକ୍ରମେ 583.88, 526.22 ଏବଂ 489.42 ରହିଛି । କୋଭିଡ-19 ବୈଶ୍ଵିକ ମହାମାରୀର ପ୍ରତିଷେଧକ ଓ ସୁପରିଚାଳନା ଯୋଗୁଁ ଏଭଳି କମ ରୋଗୀ ଦେଖାଯାଉଛନ୍ତି ବୋଲି କୁହାଯାଉଛି । ଏପର୍ଯ୍ୟନ୍ତ ମୋଟ 2,37,195 ଜଣ ରୋଗୀ ଆରୋଗ୍ୟ ଲାଭ କରିଥିବା ବେଳେ କେବଳ ଗତ 24 ଘଣ୍ଟା ମଧ୍ୟରେ 9,440 ଜଣ ସୁସ୍ଥ ହୋଇଛନ୍ତି । ଏହି ସୁସ୍ଥତା ହାର 55.77 ବୋଲି ଜଣାପଡିଛି ।
ବର୍ତ୍ତମାନ 1,74,387 ଜଣ ସକ୍ରିୟ ରୋଗୀ ବିଭିନ୍ନ ଡାକ୍ତରଖାନାରେ ଚିକିତ୍ସିତ ହେଉଛନ୍ତି । ଆରୋଗ୍ୟ ଲାଭ କରୁଥିବା ଓ ସକ୍ରିୟ ରୋଗୀ ମଧ୍ୟରେ ପାର୍ଥକ୍ୟ ଦିନକୁ ଦିନ ବୃଦ୍ଧି ପାଇବାରେ ଲାଗିଛି ଯାହା ନିମ୍ନ ପ୍ରଦତ୍ତ ଗ୍ରାଫରେ ଦର୍ଶାଯାଇଛି ।
ଆଜି ଆରୋଗ୍ୟ ଲାଭ କରିଥିବା ରୋଗୀଙ୍କ ସଂଖ୍ୟା ସକ୍ରିୟ ରୋଗୀଙ୍କ ଠାରୁ 62,808 ଅଧିକ ରହିଛି ।
କୋଭିଡ-19 ନମୁନା ପରୀକ୍ଷଣ ଭିତ୍ତିଭୂମି ବିକାଶରେ ମଧ୍ୟ ବୃଦ୍ଧି ଘଟିଛି । ବର୍ତ୍ତମାନ ଦେଶରେ 723ଟି ସରକାରୀ ଓ 262ଟି ବେସରକାରୀ ଏହିପରି ମୋଟ 985ଟି ପରୀକ୍ଷାଗାରରେ ନମୁନା ପରକ୍ଷା କରାଯାଉଛି ।
Real-Time RT PCR based testing labs: 549 
TrueNat based testing labs : 359 
CBNAAT based testing labs : 77 
ନମୁନା ପରୀକ୍ଷଣ ସଂଖ୍ୟାରେ ମଧ୍ୟ ଦିନକୁ ଦିନ ବୃଦ୍ଧି ହେବାରେ ଲାଗିଛି । ଗତ 24 ଘଣ୍ଟା ମଧ୍ୟରେ 1,43,267ଟି ନମୁନା ପରୀକ୍ଷା କରାଯାଇଥିବା ବେଳେ ଏପର୍ଯ୍ୟନ୍ତ ମୋଟ 69,50,493ଟି ନମୁନା ପରୀକ୍ଷା ହୋଇପାରିଛି ।
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡଃ ରାମ ମନୋହର ଲୋହିଆଙ୍କ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ଡଃ ରାମ ମନୋହର ଲୋହିଆଙ୍କ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜଣାଇଛନ୍ତି ।
ଏକ ଟ୍ଵିଟ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ମହାନ ସ୍ଵତନ୍ତ୍ରସେନା ଏବଂ ସମାଜବାଦୀ ଚିନ୍ତକ ଡଃ ରାମ ମନୋହର ଲୋହିଆଙ୍କୁ ତାଙ୍କ ଜନ୍ମ ବାର୍ଷିକୀରେ ସାଦର ଶ୍ରଦ୍ଧାଞ୍ଜଳି । ସେ ନିଜର ପ୍ରଖର ବୁଦ୍ଧି ଏବଂ ପ୍ରଗତିଶୀଳ ବିଚାର ଦ୍ଵାରା ଦେଶକୁ ନୂଆ ମାର୍ଗ ପ୍ରଦାନ କରିବା ଦିଗରେ କାର୍ଯ୍ୟ କରିଛନ୍ତି । ରାଷ୍ଟ୍ର ପ୍ରତି ତାଙ୍କର ଯୋଗଦାନ ଦେଶବାସୀଙ୍କୁ ପ୍ରେରଣା ଯୋଗାଉଥିବ” ।